CELEX: 62019TN0583
Language: et
Date: 2019-08-23 00:00:00
Title: kohtuasi T-583/19: 23. augustil 2019 esitatud hagi – Electrolux Home Products versus EUIPO – D. Consult (FRIGIDAIRE)

14.10.2019   
            
            
               ET
            
            
               Euroopa Liidu Teataja
            
            
               C 348/18
            
         
      23. augustil 2019 esitatud hagi – Electrolux Home Products versus EUIPO – D. Consult (FRIGIDAIRE)
      (kohtuasi T-583/19)
      (2019/C 348/19)
      Hagiavalduse keel: inglise
      
         Pooled
      
      
         Hageja: Electrolux Home Products, Inc. (Charlotte, North Carolina, Ameerika Ühendriigid) (esindaja: solicitor P. Brownlow)
      
         Kostja: Euroopa Liidu Intellektuaalomandi Amet (EUIPO)
      
         Teine menetluspool apellatsioonikojas: D. Consult (Wattignies, Prantsusmaa)
      
         Andmed EUIPO menetluse kohta
      
      
         Vaidlusaluse kaubamärgi omanik: hageja Üldkohtus
      
         Vaidlusalune kaubamärk: ELi sõnamärk FRIGIDAIRE – ELi kaubamärgi registreering nr 71 241
      
         Menetlus EUIPOs: kehtetuks tunnistamise menetlus
      
         Vaidlustatud otsus: EUIPO viienda apellatsioonikoja 17. juuni 2019. aasta otsus asjas R 166/2018-5
      
         Nõuded
      
      Hageja palub Üldkohtul:
      
                  —
               
               
                  tühistada vaidlustatud otsus;
               
            
                  —
               
               
                  tühistada tühistamisosakonna 23. novembri 2017. aasta otsus nr 11921 C, millega ELi kaubamärk tunnistati kehtetuks seoses pesukuivatite, pesumasinate, nõudepesumasinate ja pliitidega;
               
            
                  —
               
               
                  jätta pesukuivatite, pesumasinate, nõudepesumasinate ja pliitide jaoks registreeritud ELi kaubamärk kehtima;
               
            
                  —
               
               
                  jätta kostja kohtukulud tema enda kanda ja mõista temalt välja hageja kohtukulud.
               
            
         Väited
      
      
                  —
               
               
                  Apellatsioonikoda kohaldas valesti õigusnormi, otsustades, et ELi kaubamärgi kasutamine, mis väljendus hageja pesukuivatite, pesumasinate, nõudepesumasinate ja pliitide müügis Ameerika Ühendriikide sõjaväebaasidele Saksamaal ja Belgias ei kujuta endast ELi kaubamärgi kasutamist Euroopa Parlamendi ja nõukogu määruse (EL) 2017/1001 artikli 58 tähenduses;
               
            
                  —
               
               
                  apellatsioonikoda kohaldas valesti Euroopa Parlamendi ja nõukogu määruse (EL) 2017/1001 artiklit 58, jättes arvesse võtmata hageja esitatud tõendid ELi kaubamärgi kasutamise kohta pesukuivatite, pesumasinate, nõudepesumasinate ja pliitide jaoks, milleks on müük ettevõtjale Johann Fouquet GmbH-le;
               
            
                  —
               
               
                  apellatsioonikoda kohaldas valesti Euroopa Parlamendi ja nõukogu määruse (EL) 2017/1001 artiklit 58, jättes arvesse võtmata hageja esitatud tõendid kasutamise kohta sotsiaalmeedias, lähtudes hageja poolt ELi kaubamärgi kasutamise kogumahust pesukuivatite, pesumasinate, nõudepesumasinate ja pliitide jaoks.